
BEŠEIMININKIŲ KAČIŲ SUGAVIMO, KASTRAVIMO, STERILIZAVIMO (VYKDANT PSP PROGRAMĄ KAUNO MIESTO SAVIVALDYBĖS TERITORIJOJE) PASLAUGŲ PIRKIMO TECHNINĖ SPECIFIKACIJA

1. Pirkimo objektas – bešeimininkių kačių (toliau – gyvūnai) sugavimo, sterilizavimo  (kastravimo) vykdant programą „Pagauk – sterilizuok – paleisk“ (toliau – PSP programa) Kauno miesto savivaldybės teritorijoje  ir paslaugų teikimo metu nugaišusių gyvūnų ar gyvūnų, kuriems atlikta eutanazija, perdavimo utilizuoti paslaugos (toliau – paslaugos).
2. Paslaugų tikslas. Paslaugų pirkimas pagal šią techninę specifikaciją skirtas efektyviai kontroliuoti ir palaipsniui mažinti sulaukėjusių bešeimininkių gyvūnų populiaciją. 
[bookmark: nba369219cdce4245ae4f79082771df02][bookmark: n4b592fa7bbc746d89932121d1ecde3a9]3. Paslaugos turi būti teikiamos vadovaujantis Lietuvos Respublikos gyvūnų gerovės ir apsaugos įstatymu, Lietuvos Respublikos veterinarijos įstatymu, Reikalavimais veterinarijos paslaugų teikėjams, patvirtintais  Valstybinės maisto ir veterinarijos tarnybos direktoriaus 2012 m. birželio 4 d. įsakymu Nr. B1-457 „Dėl reikalavimų veterinarijos paslaugų teikėjams patvirtinimo“, Gyvūnų augintinių ženklinimo ir registravimo taisyklėmis, patvirtintomis 2024 m. liepos 2 d. Valstybinės maisto ir veterinarijos tarnybos direktoriaus įsakymu Nr. D1-222 „Dėl Gyvūnų augintinių ženklinimo ir registravimo taisyklių patvirtinimo“, Pasiutligės kontrolės tvarkos aprašo reikalavimais, patvirtintais Valstybinės maisto ir veterinarijos tarnybos direktoriaus 2007 m. gegužės 11 d. įsakymu Nr. B1-463 (Valstybinės maisto ir veterinarijos tarnybos direktoriaus 2023 m. gegužės 30 d. įsakymo Nr. B1-376 redakcija) „Dėl pasiutligės kontrolės tvarkos aprašo patvirtinimo“, Gyvūnų augintinių gaišenų tvarkymo veterinarijos reikalavimais, patvirtintais Valstybinės maisto ir veterinarijos tarnybos direktoriaus 2005 m. rugpjūčio 11 d. įsakymu Nr. B1-459 „Dėl gyvūnų augintinių gaišenų tvarkymo veterinarijos reikalavimų patvirtinimo“; 2009 m. spalio 21 d. Europos Parlamento ir Tarybos reglamentu (EB) Nr. 1069/2009, nustatančiu žmonėms vartoti neskirtų šalutinių gyvūninių produktų ir jų gaminių sveikumo taisykles ir panaikinantį Reglamentą (EB) Nr. 1774/2002 (Šalutinių gyvūninių produktų reglamentas), su visais pakeitimais, Gyvūnų laikymo Kauno mieste taisyklėmis, patvirtintomis 2015 m. liepos 7 d. Kauno miesto savivaldybės administracijos direktoriaus įsakymu Nr. A-2094 „Dėl gyvūnų laikymo Kauno mieste taisyklių patvirtinimo“ ir kitais teisės aktais, reglamentuojančiais paslaugų teikimą ir gyvūnų gerovę ir apsaugą.
4. Tiekėjas privalo užtikrinti teikiamų paslaugų kokybę, atitinkančią Europos Sąjungos (toliau – ES), Lietuvos Respublikos teisės aktų, taip pat šioje techninėje specifikacijoje  paslaugoms keliamus reikalavimus.
	5. Tiekėjas teikdamas paslaugas privalo:
5.1. Sugavimo pagal PSP programą paslaugas teikti nustatytose gyvūnų šėrimo vietose ar vietose, suderintose su Pirkėju.
5.2. Prieš pradedant gaudyti gyvūnus, elektroniniu paštu aplinkos.apsaugos.skyrius@kaunas.lt.lt informuoti Pirkėją apie tai, kada (nurodoma data) ir kur (nurodomas adresas) būtina dėl PSP programos tikslų sugauti gyvūną (-us). Gyvūnus gaudyti galima tik gavus Aplinkos apsaugos skyriaus atsakingo specialisto suderinimą (patvirtinimą) elektroniniu paštu. Šis suderinimas (patvirtinimas) laikomas paslaugos užsakymu. Paslaugos, kurios nebuvo suderintos su Pirkėju, nėra pripažįstamos kaip užsakytos, todėl už jas Paslaugos teikėjui nėra mokama. Tiekėjas privalo pradėti vykdyti užsakymą ne vėliau kaip per 3 darbo dienas nuo Pirkėjo užsakymo gavimo ir jį įvykdyti per įmanomai trumpiausią laiką (be delsimo).
5.3. Jei pagautas gyvūnas turi atpažinimo ženklą (žetoną, tatuiruotę, antkaklį su adresu ar paženklintos elektroninėmis tapatybės nustatymo priemonėmis), nedelsiant, bet ne ilgiau kaip per 2 darbo dienas, informuoti gyvūno savininką. Tiekėjas privalo turėti gyvūnų identifikavimo priemonę (skaitytuvą).
5.4. Užtikrinti, kad gyvūnai būtų gaudomi humaniškais būdais, patirtų kuo mažiau streso ir būtų užtikrintas jų saugumas. 
5.5. Pagauti gyvūnai būtų vežami tiesiai į veterinarijos gydyklą arba iš jos.
5.6. Užtikrinti, kad gyvūnai tol, kol bus atlikta kastravimo (sterilizavimo) paslauga, būtų laikomi ir prižiūrimi pagal gyvūnų laikymą reglamentuojančių teisės aktų reikalavimus.
5.7. Užtikrinti, kad pagauti gyvūnai būtų laikomi ne ilgiau nei 48 val., išskyrus atvejus, kai veterinarijos gydytojas, atsižvelgdamas į gyvūno gerovę ir būklę, nusprendžia kitaip.
5.8. Užtikrinti, kad operacijos ir visos skausmą sukeliančios veterinarinės procedūros gyvūnams turi būti atliekamos tik juos nuskausminus, vadovaujantis galiojančiais teisės aktais. Operuoti, gydyti ar atlikti kitas veterinarines procedūras gyvūnams turi teisę tik veterinarijos gydytojas ir tik veterinarinį patvirtinimą turinčiose veterinarijos paslaugų teikėjo patalpose.
[bookmark: _Hlk237505030]5.9. Gyvūnui gali būti atlikta eutanazija tik Lietuvos Respublikos gyvūnų gerovės ir apsaugos įstatyme ir kituose teisės aktuose nustatytais atvejais ir gavus veterinarijos gydytojo motyvuotą sprendimą dėl gyvūno sveikatingumo, jo gerovės ir aplinkinių gyvūnų, žmonių saugumo.
5.10. Prieš paleidimą visi gyvūnai turi būti paskiepyti nuo pasiutligės ir paženklinti išoriniu žymeniu – nukerpant kairės ausies kaušelio viršūnę pagal Valstybinės maisto ir veterinarijos tarnybos (toliau –VMVT) rekomendacijas (skiepo ir paženklinimo išoriniu žymeniu išlaidos turi būti įskaičiuotos į teikiamų paslaugų įkainius).
5.11. Sveiki, iškastruoti (sterilizuoti), paskiepyti ir išoriniu žymeniu paženklinti gyvūnai turi būti paleidžiami toje pačioje teritorijoje, kurioje buvo sugauti. Gyvūnų transportavimo išlaidos turi būti įskaičiuotos į teikiamų paslaugų įkainius.
5.12. Paslaugų teikimo laikotarpiu turi būti vykdomas nuolatinis vietų, kuriose buvo gaudomi ir po kastracijos (sterilizacijos) paleidžiami gyvūnai, monitoringas, užtikrinant ligotų, sužeistų, naujai kastruotų (sterilizuotų) gyvūnų grupėje atsiradusių gyvūnų gaudymą, veterinarinę apžiūrą, skiepijimą, kastraciją (sterilizaciją) ir jų paleidimą į tą pačią teritoriją, kurioje jie buvo pagauti. Monitoringas vykdomas ne rečiau kaip vieną kartą per ketvirtį kiekvienoje teritorijoje, kurioje buvo vykdoma PSP programa. Pasibaigus einamiesiems metams, Tiekėjas Pirkėjui per 10 darbo dienų turi pateikti PSP programos monitoringo atskaitą (laisva forma), kurioje turi būti ši informacija:
5.12.1. Stebėtų teritorijų (vietų) sąrašas, nurodant tikslų adresą, seniūniją, stebėjimo datą;
5.12.2. Populiacijos pokyčiai (teritorijoje gyvenančių gyvūnų skaičius; pažymėtų (PSP) gyvūnų skaičius; nepažymėtų gyvūnų skaičius; kačiukų skaičius; naujai atsiradusių gyvūnų skaičius);
5.12.3. Atlikti veiksmai (per ataskaitinius metus sugautų gyvūnų skaičius; sterilizuotų patelių skaičius; kastruotų patinų skaičius; paskiepytų gyvūnų skaičius; paleistų gyvūnų skaičius; gyvūnų, kuriems atlikta eutanazija, skaičius ir eutanazijos priežastys);
5.12.4. Gyvūnų sveikatos būklė (nustatyti ligų atvejai; sužeisti gyvūnai; gydyti gyvūnai; nugaišę gyvūnai);
5.12.5. PSP programos efektyvumo vertinimas (ar teritorijoje atsiranda ar neatsiranda naujų neženklintų gyvūnų; ar nustatytas populiacijos mažėjimas (didėjimas); nurodytos probleminės vietos);
5.12.6. Rekomendacijos Pirkėjui (teritorijos, kuriose būtina tęsti PSP programą; vietos, kuriose reikalinga papildoma kontrolė; siūlymai dėl šėrimo vietų ar informavimo priemonių ir pan.).
5.12.7. Už suteiktas paslaugas Tiekėjas iki kiekvieno mėnesio trečios darbo dienos pateikia Pirkėjo paskirtam atsakingam asmeniui derinti ir pasirašyti suteiktų Paslaugų 
perdavimo–priėmimo aktus ir išrašą iš gyvūnų apskaitos žurnalo.
5.13. Teikti informaciją suinteresuotoms valstybinėms institucijoms pagal jų prašymus. Savo internetinėje svetainėje kiekvieną mėnesį viešai skelbti duomenis apie praėjusį mėnesį Kauno mieste pagal PSP programą paskiepytų, kastruotų (sterilizuotų) guvūnų, paslaugų teikimo metu eutanazuotų gyvūnų skaičių.
5.14. Užtikrinti, kad įtariami pasiutlige sergantys gyvūnai ne mažiau kaip 10 kalendorinių dienų būtų karantinuojami.
5.15. Užtikrinti, kad po eutanazijos ar paslaugų teikimo metu nugaišę gyvūnai būtų patalpinami į šaldymo įrenginius ir perduodami utilizuoti  įmonėms, turinčioms teisę verstis tokia veikla pagal teisės aktų reikalavimus – Gyvūnų augintinių gaišenų tvarkymo veterinarijos reikalavimus, patvirtintus Valstybinės maisto ir veterinarijos tarnybos direktoriaus 
2005 m. rugpjūčio 11 d. įsakymu Nr. B1-459. Gyvūnų gaišenos yra 1 kategorijos ŠGP. Perdavimo utilizuoti ir su utilizavimu susijusias išlaidas Tiekėjas turi įskaičiuoti į paslaugų teikimo įkainius.
                  Jei Sutarties vykdymo metu paaiškėja, kad Tiekėjas nebeturi teisės verstis nurodyta utilizavimo veikla (jei tokią turėjo) arba nebeturi galiojančios sutarties su įmone, turinčia teisę atlikti gyvūnų utilizavimą / 1 kategorijos šalutinių gyvūninių produktų surinkimo įmone, tai laikoma esminiu Sutarties pažeidimu ir tokiu atveju Sutartis su Tiekėju yra nutraukiama.
5.16. Užtikrinti, kad nuolat būtų pildomas gyvūnų apskaitos žurnalas (laisva forma), kuriame registruojama:
5.16.1. Teritorija, kurioje pagautas gyvūnas (nurodyti tikslų adresą);
5.16.2. Sugautų gyvūnų skaičius, vnt.;
5.16.3. Sterilizuotų patelių, kastruotų patinų skaičius, vnt.;	
5.16.4. Paleistų  gyvūnų skaičius, vnt.;
5.16.5. Paskiepytų gyvūnų skaičius, vnt.;
5.16.6. Atliktų eutanazijų skaičius, paslaugos teikimo metu nugaišusių gyvūnų skaičius vnt., perduotų utilizuoti gyvūnų skaičius (t);
5.16.7. Savininkams grąžintų gyvūnų skaičius, vnt.
5.17. Dalyvauti pasitarimuose, sprendžiant gyventojų skundus dėl bešeimininkių kačių sterilizacijos ir katinų kastravimo PSP programos vykdymo.
5.18. Tiekėjas privalo saugoti PSP programos vykdymą pagrindžiančius dokumentus (gyvūnų apskaitos žurnalus, veterinarinių procedūrų įrašus, vakcinavimo duomenis, eutanazijos aktus) visą sutarties galiojimo laikotarpį. 
5.19. Užtikrinti higienos ir saugos darbe reikalavimus.
________________________
